
1. Piedāvājums
Apstiprinām, ka esam iepazinušies ar iepirkuma “Konteinera tipa šķeldas katlu māja SIA “Rēzeknes siltumtīkli” vajadzībām”, id. Nr. RS 2026/17/ZI nolikumu un tā pielikumiem, un piedāvājam noteiktajos termiņos veikt katlu mājas piegādi, uzstādīšanu, pieslēgšanu, palaišanu, nomu un ekspluatācijas nodrošināšanu 24 mēnešiem atbilstoši Iepirkuma dokumentos noteiktajām prasībām par šādām cenām:
	Nr.
	Pozīcija
	Mērvienība
	Daudzums*
	Vienības cena, EUR bez PVN
	Summa, EUR bez PVN

	1.
	Fiksētā mēneša maksa 
	mēnesis
	24
	
	

	2.
	Mainīgā maksa par saražoto un pasūtītājam nodoto siltumenerģiju 
	MWh
	11 600
	
	

	Kopējā līgumcena, EUR bez PVN:
	


* Daudzums ir pasūtītāja noteikts un vienāds visiem pretendentiem. Mainīgās maksas daudzums ir prognozētais siltumenerģijas apjoms visā līguma laikā un izmantojams tikai piedāvājumu salīdzināšanai; faktiski maksā par saražoto apjomu pēc skaitītāja rādījumiem.
Piedāvājumi tiek vērtēti pēc vērtējamās kopējās līgumcenas. Pasūtītājs katru mēnesi maksā fiksēto mēneša maksu un mainīgo maksu, kas aprēķināta, reizinot piedāvāto vienības cenu ar attiecīgajā mēnesī saražoto siltumenerģijas daudzumu.
2. Cenās iekļautās izmaksas
Fiksētajā mēneša maksā - iekļautas visas izmaksas, kas nav atkarīgas no saražotā apjoma, tai skaitā: katlu mājas un konteinera noma; piegāde, transports, pamatnes izbūve; siltumtrases izbūve no pasūtītāja katlu mājas sienas līdz konteinera katlu mājai; elektrokabeļa izbūve un elektroinstalācija; uzstādīšana, pieslēgšana, palaišana un ieregulēšana; personāls; apdrošināšana; demontāža, aizvešana un teritorijas sakārtošana līguma beigās, ja pasūtītājs katlu māju neizpērk.
Mainīgajā maksā iekļautas visas ar siltumenerģijas ražošanu saistītās izmaksas, izņemot šķeldu, tai skaitā: tehniskās apkopes, remonti, rezerves daļas, palīgmateriāli un iekārtu nolietojums.
3. Izpirkuma cena (netiek vērtēta)
	Pozīcija
	Mērvienība
	Cena*, EUR bez PVN

	Maksimālā katlu mājas izpirkuma cena pēc līguma termiņa beigām (katlu māja pilnā komplektācijā, darba kārtībā, ar tehnisko dokumentāciju, piegādātāja izbūvēto siltumtrasi un elektroinstalāciju)
	komplekts
	


*Izpirkuma cena ir maksimālā un nevar tikt paaugstināta. Līguma beigās puses var vienoties par zemāku izpirkuma cenu. Pasūtītājam nav pienākuma katlu māju izpirkt.
4. Apliecinājumi
4.1. Piedāvātās cenas ir fiksētas un nemainīgas visu līguma darbības laiku un netiek indeksētas.
4.2. Cenās iekļauti visi normatīvajos aktos paredzētie nodokļi un maksājumi, izņemot PVN, kā arī visas izmaksas, kas nepieciešamas līguma pilnīgai izpildei. Pasūtītājam netiks piestādītas nekādas citas papildu izmaksas.
4.3. Fiksētās mēneša maksas un mainīgās maksas maksājumi tiek aprēķināti no ražošanas uzsākšanas dienas; par periodu līdz ražošanas uzsākšanai pasūtītājs nemaksā. Par nepilnu mēnesi fiksēto mēneša maksu aprēķina proporcionāli dienu skaitam.
4.4. Par katlu mājas patērēto elektroenerģiju pretendents maksās pasūtītājam atsevišķi, pēc Pasūtītāja faktiskās elektroenerģijas cenas EUR/kWh attiecīgajā mēnesī, saskaņā ar Pasūtītāja piestādīto rēķinu. Šī maksa nav iekļauta piedāvājuma cenās.
4.5. Šķeldu nodrošina pasūtītājs, un tās izmaksas nav iekļautas piedāvājuma cenās.
5. Piedāvājuma spēkā esamības termiņš
Šis piedāvājums ir spēkā līdz līguma noslēgšanai, bet ne mazāk kā 60 (sešdesmit) dienas, skaitot no piedāvājumu iesniegšanas termiņa beigām.

